Diari Oficial de la Generalitat Valenciana


Sumari del DOGV 4142, del 05-12-2001 (2001/11328)

ORDRE de 20 d'agost de 2001, de la Conselleria de Cultura i Educació, per la qual s'atribuïx la denominació específica de María Moliner a l'Institut d'Educació Secundària número 3 de Sagunt-Port.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4142

Data del DOGV
:   05-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11114


Data del document
:   20-08-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Sagunt
    * ensenyament secundari

ORDRE de 20 d'agost de 2001, de la Conselleria de Cultura i Educació, per la qual s'atribuïx la denominació específica de María Moliner a l'Institut d'Educació Secundària número 3 de Sagunt-Port. [2001/F11389]
  
El Consell Escolar de l'Institut d'Educació Secundària número 3 de Sagunt-Port, en la sessió celebrada el 26 de febrer de 2001, va aprovar sol·licitar per al mencionat centre la denominació específica de María Moliner. Esta proposta fou aprovada, per unanimitat, pel Consell Escolar Municipal en sessió celebrada el dia 29 de maig de 2001, i disposa de l'informe favorable de la Direcció Territorial de Cultura i Educació de València.
  
María Moliner, escriptora i lexicogràfica espanyola, va nàixer en Paniza (Saragossa) en 1900. El seu diccionari d'ús de l'espanyol constituïx una obra d'obligada consulta en què s'unixen el rigor científic, el valor de l'esforç, l'abnegació i l'amor al treball amb una voluntat indestructible de realitzar una obra d'esta magnitud. Va morir en 1981.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada conselleria la denominació específica, després de l'informe previ favorable del consell escolar municipal o, si no n'hi ha, del Ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de María Moliner a l'Institut d'Educació Secundària número 3 de Sagunt-Port, codi 71579297.
  
Disposició addicional
  
La dita disposició s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, recurs de reposició o bé plantejar-hi directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador a partir de l'endemà de la seua publicació.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 20 d'agost de 2001
  
El conseller de Cultura i Educació,